PREGÀRIA DELS FIDELS

13 DE SETEMBRE DE 2026 | D. 24 DE DURANT L’ANY / A
Pregària universal: Preguem al Pare per l’Església i pel món sencer tot dient: ESCOLTEU-NOS, PARE.
1. Per l’Església. Que sigui instrument de perdó i de reconciliació enmig de la societat, i donar així un bon testimoni de Jesucrist. PREGUEM.
2. Per tots els pobles del món. Per aquells que són víctimes de catàstrofes naturals o de guerres i altres injustícies. Que tinguin el consol de Déu, l’ajut dels altres països i creixi entre ells la solidaritat. PREGUEM.
3. Per la Terra i per totes les creatures. Que per tot arreu hi creixi la sensibilitat per la cura de la Casa comuna i esdevinguem constructors de justícia i pau. PREGUEM.
4. Per totes les persones que pateixen per la pobresa, per la malaltia o per qualsevol mena d’abús o de violència. Que Déu les protegeixi, i la seva situació ens mogui a actuar per una societat més justa. PREGUEM.
5. Per nosaltres. Que, vivint amb Jesús, aprenguem a perdonar de tot cor els qui ens han ofès o ens han fet mal. PREGUEM.
Escolteu, Pare, la nostra pregària i beneïu-nos amb el vostre amor. Per Crist, Senyor nostre.

Trobareu aquest i altres materials (full per a la celebració, orientacions de la celebració, notes exegètiques, projecte d’homilia, etc.) en la versió impresa de Missa Dominical.

